หุ้นปิดเช้าบวก 2.68 จุด
SET ช่วงเช้าปิดที่ระดับ 752.17 จุด เพิ่มขึ้น 2.68 จุด(+0.36%)มูลค่าการซื้อขาย 6,340.69 ล้านบาท แกว่งแคบคล้ายภูมิภาค ปัจจัยการเมืองยังถ่วงตลาดฯ
29 เม.ย. 2553

SET ช่วงเช้าปิดที่ระดับ 752.17 จุด เพิ่มขึ้น 2.68 จุด(+0.36%)มูลค่าการซื้อขาย 6,340.69 ล้านบาท แกว่งแคบคล้ายภูมิภาค ปัจจัยการเมืองยังถ่วงตลาดฯ
นักวิเคราะห์ฯเผยตลาดหุ้นไทยเช้านี้แกว่งแคบ-ปรับขึ้นไม่มาก คล้ายตลาดภูมิภาคที่บวกเล็กน้อย ช่วงนี้มีปัจจัยบริษัทจดทะเบียนทยอยประกาศงบฯ และรอดูตัวเลขเศรษฐกิจทั้งของไทย-ต่างประเทศ คาดเศรษฐกิจไทยออกมาแข็งแกร่ง แต่ตลาดฯคงจะไม่ขึ้นแรง เหตุยังกังวลการเมือง ส่วนต่างประเทศก็ต้องรอว่าเรื่องของกรีซจะขยายวงไปยังประเทศอื่นในแถบยุโรปอีกหรือไม่ ช่วงบ่ายตลาดฯคงแกว่งแคบ พร้อมให้แนวรับ 750,745 แนวต้าน 760 จุด
ตลาดหลักทรัพย์ปิดตลาดช่วงเช้าวันนี้ที่ระดับ 752.17 จุด เพิ่มขึ้น 2.68 จุด(+0.36%)มูลค่าการซื้อขาย 6,340.69 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกเป็นส่วนใหญ่ โดยแตะจุดสูงสุดของช่วงเช้าที่ 754.24 จุด และแตะจุดต่ำสุดของช่วงเช้าที่ระดับ 748.87 จุด
น.ส.อาภาภรณ์ แสวงพรรค ผู้อำนวยการอาวุโส ฝ่ายวิจัยหลักทรัพย์ บล.ดีบีเอส วิคเคอร์ส(ประเทศไทย) กล่าวว่า ตลาดหุ้นไทยเช้านี้แกว่งแคบ โดยปรับตัวขึ้นก็ไปได้ไม่มากนัก คล้ายกับตลาดหุ้นอื่นในภูมิภาคเอเชียที่บวกเล็กน้อย 
ปัจจัยการลงทุนในช่วงนี้ คือการทยอยประกาศผลประกอบการงวดไตรมาส 1/53 ของบริษัทจดทะเบียน และรอการประกาศตัวเลขเศรษฐกิจทั้งของไทยและต่างประเทศ ซึ่งก็คิดว่าเศรษฐกิจไทยน่าจะออกมาแข็งแกร่ง โดยดูจากผลประกอบการของหลายบริษัทฯที่ออกมาดีกว่าที่คาดการณ์ไว้ แต่ตลาดฯ คงจะปรับตัวขึ้นไปได้ไม่แรง เนื่องจากยังมีความกังวลในเรื่องการเมือง 
ส่วนปัจจัยต่างประเทศก็มีเรื่องของกรีซที่เวลานี้เป็นจังก์บอนด์แล้ว เชื่อว่าตลาดฯได้รับรู้ไปแล้ว ตอนนี้ก็รอดูว่าจะมีการแพร่กระจายไปยังประเทศอื่นในแถบยุโรปอีกหรือไม่
แนวโน้มการลงทุนในช่วงบ่ายนี้ น.ส.อาภาภรณ์ กล่าวว่า ตลาดฯคงจะยังแกว่งแคบ พร้อมให้แนวรับ 750,745 จุด แนวต้าน 760 จุด  
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          SCB    มูลค่าการซื้อขาย 768.59 ล้านบาท ปิดที่  80.50 บาท เพิ่มขึ้น  1.00 บาท          PTT    มูลค่าการซื้อขาย 670.73 ล้านบาท ปิดที่ 250.00 บาท ราคาไม่เปลี่ยนแปลง                    KBANK  มูลค่าการซื้อขาย 533.47 ล้านบาท ปิดที่  89.50 บาท ลดลง   0.25 บาท          BBL    มูลค่าการซื้อขาย 428.01 ล้านบาท ปิดที่ 114.50 บาท เพิ่มขึ้น  1.50 บาท          PTTCH  มูลค่าการซื้อขาย 323.96 ล้านบาท ปิดที่ 102.50 บาท เพิ่มขึ้น  1.50 บาท